Diari Oficial de la Generalitat Valenciana


Sumari del DOGV 1839, del 03-08-1992 (1992/825633)

RESOLUCIÓ de 28 de juliol de 1992, del Rectorat de la Universitat de València, per la qual es convoquen proves de l'escala auxiliar administrativa, torn de promoció interna (grup D), per a València i Burjassot.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1839

Data del DOGV
:   03-08-1992

Secció del DOGV
:   AUTORITATS I PERSONAL

Número del document
:   1992/825633


Data del document
:   28-07-1992

Organisme emissor
:   Universitat de València

Tipus de document
:   Resolució

RESOLUCIO de 28 de juliol de 1992, del Rectorat de la Universitat de Valencia, per la qual es convoquen proves de l'escala auxiliar administrativa, torn de promoció interna (grup D), per a Valencia i Burjassot.  
Aquest Rectorat, fent ús de les competències que li atribueix l'article 18, en relació amb el 3.e, de la Llei de Reforma Universitària, i segons el que estableix l'article 199 dels Estatuts de la Universitat de València, acollint-se a les normes sobre selecció de personal establertes en la Llei de Funció Pública de la Generalitat Valenciana i les seues normes de desplegament, comptant amb la supervisió de l?Institut Valencià d'Administració Pública, convoca proves d'accés al grup D (escala auxiliar administrativa), sector administració general, d'acord amb les següents  
BASES DE LA CONVOCATORIA  
1. Objecte de la convocatòria  
1.1 Aquesta convocatòria té per objecte la selecció de personal mitjançant sistema d'oposició, per cobrir 53 vacants del grup D (escala auxiliar administrativa), sector administració general, pel sistema de promoció interna, vacants en aquest organisme i localitzades en diversos centres i serveis de València i Burjassot.  
1.2 Les places reservades a la convocatòria de proves de promoció interna que no es cobresquen s'acumularan al torn lliure.  
1.3 Segons el que disposa l'article 49.3 de la Llei de Reforma Universitària, la realització d'aquestes proves selectives s'ajustarà a la Llei de Funció Pública de la Generalitat Valenciana (Decret legislatiu per qual s'aprova el text refós de la Llei de Funció Pública Valenciana 91/1410, de 20 de març) i els seus decrets de desplegament; els articles 198 i següents dels estatuts d'aquesta universitat que regulen la matèria i les normes establertes en la present convocatòria.  
2. Condicions generals dels aspirants  
2.1 La Universitat de València desenvolupa una política d'igualtat d'oportunitats a fi de promoure una presencia igualitària de dones i homes en la seua administració pública.  
Per ser admès en l?oposició que es convoca, és necessari:  
2.1.1 Tenir la nacionalitat espanyola  
2.1.2 Haver fet els 18 anys  
2.1.3 Estar en possessió del títol de Graduat Escolar, Formació Professional de primer grau, o equivalent.  
2.1.4 No patir cap malaltia o discapacitació que puga impedir l'exercici de les funcions dels llocs de treball oferts.  
2.1.5 No trobar-se inhabilitat penalment per a l'exercici de funcions públiques.  
2.1.6 No haver estat separat, mitjançant expedient disciplinari, de qualsevol administració o lloc de treball públic.  
2.1.7 Ser funcionari de carrera del grup E i prestar serveis en la Universitat de València almenys dos anys el dia d'acabament del termini de presentació d'instàncies.  
2.2 Les condicions generals per a ser admès a les proves a què es refereix l'apartat anterior hauran de posseir-se en el moment en què s'acabarà el termini de presentació d'instàncies i durant tot el procés selectiu, fins al moment de la presa de possessió.  
3. Sol·licituds  
Qui desitge prendre part en aquestes proves selectives haurà de fer-ho constar en sol·licitud, segons el model que serà facilitat gratuïtament en la consergeria de la Gerència d'aquesta universitat (c/ Roger de Llúria, núm. 6).  
4. Drets d'examen  
Els drets d'examen pugen a 950 PTA, que s'han d'ingressar en el compte corrent 2085 9354 38 06 004535 62 «Universitat de València. Drets d'examen» en Ibercaja. El pagament de la taxa quedarà justificat amb la impressió del segell de l'entitat bancària en la sol·licitud, i serà suficient per a deixar constatació de la presentació de la instància, als efectes de la Llei de Procediment Administratiu.  
5. Presentació de les sol·licituds  
Les sol·licituds han de ser adreçades al Rectorat de la Universitat de València. El termini de presentació de sol·licituds serà des de l'1 al 21 de setembre de 1992, tots dos inclusivament. Les sol·licituds han de presentar-se a les oficines d'Ibercaja que figuren relacionades a l'annex 3, i s'abonarà en el mateix acte la taxa fixada a la base 4 de la convocatòria. Les sol·licitudes també poder ser presentades en la forma establerta a l'article 66 de la Llei de Procediment Administratiu.  
En la instància, els aspirants hi han de fer constar:  
- El torn en què desitgen participar;  
- Els exercicis de mèrits que desitgen realitzar, els quals no podran ser ampliats en fases posteriors de la convocatòria;  
- El tipus de màquina descriure (m: manual, e: elèctrica) que utilitzaran per realitzar els exercicis.  
Així mateix, a la sol·licitud s'ha d'adjuntar una fotocòpia del DNI.  
6. Admissió dels aspirants  
6.1 Per ser admesos en la realització de les proves selectives, respecte a les condicions generals dels aspirants, n'hi haurà prou amb una declaració jurada a l'hora de presentar la sol·licitud. Les condicions exigides per a participar-hi hauran de ser acreditades abans dels 20 dies hàbils següents a la publicació de la relació d'aprovats.  
6.2 Acabat el termini de presentació d'instàncies, i després de verificar que s'ha realitzat el pagament dels drets d'examen, el rector dictarà resolució, que es farà pública en el Diari Oficial de la Generalitat Valenciana, on s'inclourà la relació provisional d'admesos i exclosos a la realització de les proves.  
6.3 Els aspirants podran, abans de 10 dies hàbils comptats a partir de l?endemà de la publicació de la llista d'exclosos i d?acord amb el que estableix l'article 71 de la Llei de Procediment Administratiu, esmenar els defectes en què hagen incorregut en la sol·licitud, o realitzar les al·legacions que consideren oportunes.  
6.4 Transcorregut el termini anterior, esmenats els defectes, si calia, i vistes les al·legacions, es dictarà resolució amb la llista d'admesos, la qual es farà pública en el Diari Oficial de la Generalitat Valenciana.  
6.5 En aquesta última resolució s'establirà, amb almenys 15 dies d'antelació, la data, el lloc i l?hora de realització i començament dels exercicis.  
7. Proves selectives  
7.1 El procediment de selecció dels aspirants serà el d'oposició, que constarà de tres exercicis, dels quals seran eliminatoris els dos primers.  
7.1.1 Primer exercici. Consistirà en una prova de coneixements relacionats amb el programa que figura en l'annex I de la present convocatòria. Adoptarà la forma de test, amb respostes alternatives, de les quals només una serà correcta. El tribunal en fixarà la durada l'antelació deguda, atenent al seu contingut.  
7.1.2 Segon exercici. Constarà de dues parts, que es realitzaran en una única sessió:  
Primera part. Consistirà a copiar a màquina, durant 10 minuts, un text que serà facilitat als aspirants. Es valorarà el nombre de pulsacions netes i la correcta execució. A l?efecte de puntuació, 280 pulsacions, si s'utilitza màquina elèctrica, equivaldran a 250 pulsacions en màquina manual. Per a la pràctica d'aquest exercici, els opositors hauran de presentar-se amb màquina descriure, manual o elèctrica, segons l?opció manifestada en la sol·licitud.  
No s'admetrà la utilització de memòries en les màquines que en tinguen. No s'autoritzaran màquines proveïdes de cintes correctores. Seran eliminats aquells opositors que incomplesquen aquestes disposicions.  
Segona part. Consistirà en una prova objectiva formada per supòsits de caràcter pràctic, dirigida a apreciar la capacitat dels aspirants per a la composició, modificació i correcció de documents escrits. Aquesta prova es basarà en la tècnica de tractament de textos com a eina ofimàtica que permet el tractament automatitzat de la informació.  
Aquests supòsits seran resolts per mitjà de marques en els corresponents fulls d'examen. El tribunal establirà el temps per a realitzar aquest exercici i es donarà a conèixer als aspirants amb prou antelació a la realització d'aquesta prova.  
7.1.3 Tercer exercici. Voluntari i de mèrits. Consistirà en la traducció d'un text del castellà al valencià i del valencià al castellà, proposat pel tribunal, amb un temps màxim de 30 minuts.  
7.2 Qualificació dels exercicis  
Els exercicis de l?oposició es qualificaran de la forma següent:  
7.2.1 Primer exercici. Es qualificarà de zero a deu punts. Per superar-lo, cal obtenir-hi un mínim de cinc punts. Les respostes errònies es valoraran negativament, amb una penalització de 0'33 punts per error.  
Segon exercici. Es qualificarà de zero a deu punts cada una de les dues parts de què consta l?exercici. Per superar-lo cal obtenir un mínim de cinc punts en cada una d'elles.  
7.2.2 La qualificació global d'aquest exercici serà la mitjana aritmètica de les qualificacions obtingudes en cada una de les parts. Els aspirants que no aconsegesquen un mínim de cinc punts de mitjana seran eliminats.  
7.2.3 Per a tots els aspirants, la qualificació resultant dels dos primers exercicis la determinarà la suma de les puntuacions obtingudes en cada un d'ells, sempre que aquestes siguen almenys de cinc punts.  
A continuació s'elaborarà, per ordre de puntuació, de major a menor, una relació que serà interrompuda quan el nombre d'aspirants inclosos coincidesca amb el nombre de vacants convocades per a aquest torn.  
En cas d'empat entre aspirants, l'ordre s'establirà atenent, en primer lloc, a la major puntuació obtinguda en el segon exercici, i si es manté l'empat, a la major puntuació obtinguda en el primer exercici. Si l'empat persisteix, es dirimirà per l'ordre alfabètic del primer cognom dels opositors empatats (aquest ordre s'iniciarà per la lletra M).  
Solament els inclosos en aquesta relació podran passar a realitzar el tercer exercici voluntari i de mèrits.  
El fet d'haver obtingut cinc punts o més en cadascun dels dos exercicis obligatoris, sense constar, però, en la relació d'aprovats, no dóna origen, en cap cas, a la consideració d«'aprovat sense plaça».  
7.2.4 Tercer exercici. Es qualificara de zero a cinc punts.  
7.3 Puntuació final. La puntuació final s'obtindrà sumant la puntuació del tercer exercici als resultats obtinguts pels aspirants que figuren en la relació a què es refereix la base 7.2.3 en els dos primers exercicis.  
8. Desenvolupament de les proves selectives  
8.1 Els exercicis tindran lloc en les dependències de la Universitat de València (València, Burjassot). El primer exercici es realitzarà al lloc, la data i l?hora que s'establirà en la resolució per la qual s'aprovarà i farà pública la llista d'admesos a la realització de les proves.  
8.2 Els aspirants seran convocats per a cada exercici en crida única, i seran exclosos de l?oposició aquells que no s'hi presenten.  
8.3. Començades les proves, el tribunal anunciarà la realització dels restants exercicis al local en què s'haja realitzat l'anterior i en la Gerència de la Universitat (c/ Roger de Llúria, 6), amb una antelació de 48 hores com a mínim.  
9. Publicitat de les llistes  
9.1 En finalitzar cada un dels dos primers exercicis, el tribunal farà pública, al lloc de l?examen i en la Gerència de la Universitat, la relació dels aspirants que hagen obtingut una qualificació de cinc punts o superior. Així mateix, es farà pública la relació a què fa referència la base 7.2.3 als susdits llocs, i també la qualificació obtinguda en l'exercici voluntari i de mèrits.  
9.2 Una vegada finalitzada l'oposició, el tribunal farà pública, mitjançant un anunci als locals on s'han realitzat les proves i en la Gerència de la Universitat, una relació amb la puntuació final a què es refereix la base 7.3, que constituirà la llista d'aspirants que han superat les proves, per ordre de puntuació. El tribunal no podrà declarar, en cap cas, que han superat les proves selectives un nombre d'aspirants superior al de vacants convocades.  
10. Coneixement de valencià  
10.1 Qui supere les proves selectives acreditarà els seus coneixements de valencià amb la presentació de certificats, diplomes o títols que hagen estat degudament homologats.  
10.2 Qui no complesca el requisit anterior es comprometrà a la realització dels oportuns cursos de perfeccionament que s'organitzen a aquest efecte.  
11. Presentació de documents  
11.1 Atès que tots els aspirants d'aquesta convocatòria han de tenir la condició de funcionaris de carrera, estan exempts de presentar la documentació que ja haja estat provada per al seu nomenament anterior. En tot cas, hauran de presentar fotocòpia compulsada del títol acadèmic exigit.  
11.2 La no presentació de la documentació dins el termini indicat -tret de casos de força major-, o la presentació de documents dels quals es deduesca el no-compliment de les condicions generals de la convocatòria, o els supòsits de falsedat en la declaració jurada, donarà lloc a la invalidesa de les actuacions de l'aspirant i, respecte a aquest, la nul·litat subsegüent dels actes del tribunal, sense perjudici de les responsabilitats en què hi haja pogut incórrer. En aquest cas, el tribunal podrà proposar addicionalment la inclusió en la relació d'un nombre igual al d'aspirants exclosos, seguint els criteris establerts en la base 7.2.3 d'aquesta convocatòria.  
12. Nomenament del personal habilitat  
Transcorregut el termini de presentació de la documentació, el Rector dictarà resolució, que es farà pública en el Diari Oficial de la Generalitat Valenciana, on s'inclourà la llista de personal que ha superat les proves d'habilitació, per ordre de puntuació, amb el seu nomenament com a personal habilitat.  
13. Tribunal  
13.1 El tribunal qualificador d'aquestes proves és el que figura en l'annex II d'aquesta convocatòria.  
13.2 El tribunal podrà, sempre sota la seua direcció i control directe, nomenar col·laboradors, especialistes i ajudants.  
13.3 Els membres del tribunal, i els col·laboradors, especialistes i ajudants, estan subjectes als motius i causes generals d'abstenció i recusació dels articles 20 i 21 de la Llei de Procediment Administratiu. Així mateix, no podran formar part del tribunal les persones que hagen realitzat tasques de preparació per a l'ingrés al grup D durant els cinc anys anteriors a la publicació d'aquesta convocatòria.  
13.4 El tribunal podrà exigir als aspirants, en qualsevol moment, que acrediten la seua identitat en forma fefaent.  
13.5 A l'efecte de comunicacions i de qualssevol altres incidències, el tribunal tindrà la seua seu en la Gerència de la Universitat de València (c/ Roger de Llúria, 6-5è pis).  
13.6 El tribunal que actue en aquestes proves tindrà la categoria que per a aquests casos determine la legislació vigent.  
14. Recursos  
14.1 Aquesta convocatòria, les seues bases i tots els actes administratius que siguen dictats en la seua execució, excepte les actuacions del tribunal, podran ser impugnades pels interessats mitjançant la interposició d'un recurs de reposició davant el Rectorat de la Universitat de València, o directament en via contenciosa administrativa (article 22 de la LRU i article 236 dels Estatuts de la Universitat de València). El termini d'interposició és, per al recurs de reposició, d'un mes a partir de l'endemà de la publicació d'aquesta convocatòria o de la publicació dels actes de la seua execució, i de dos mesos, en aquests mateixos supòsits, en el cas d'interposició de recurs contenciós administratiu.  
14.2 Contra els actes del tribunal es podrà interposar recurs d'alçada davant el Rectorat de la Universitat de València, en el termini de 15 dies hàbils comptats a partir de l'endemà de la publicació de la corresponent resolució del tribunal.  
ANNEX I  
Temari  
1. Introducció a la comunicació. La comunicació humana: el llenguatge com a mitjà de comunicació. Diferència entre informació i comunicació. Tipus de comunicació: oral, telefònica. Atenció al públic: acolliment i informació a l'administrat. Els serveis d'informació administrativa.  
2. Concepte de document, registre i arxiu. Funcions de registre i de l'arxiu. Classes d'arxius. Especial consideració a l'arxiu de gestió.  
3. Anàlisi documental: documents oficials. Formació de l'expedient. Documentació de suport informatiu. Criteris d'organització d'arxiu. L'arxiu com a font d'informació: serveis de l'arxiu.  
4. Aplicació de les noves tecnologies a la documentació d'arxiu. Disposicions legals sobre normalització i procediment: escrits oficials.  
5. El concepte d'informàtica. Desenvolupament històric. La informació i l?ordinador electrònic. Nocions sobre microordinadors. Elements físics. Sistema operatiu. Programes d'aplicació.  
6. L'automatització d'oficines. Concepte i aplicacions. Sistemes físics i lògics. El tractament de textos. Arxiu i agenda electrònica. El full electrònic de càlcul. Els gràfics d'oficina. El correu electrònic.  
7. La Constitució espanyola de 1978. Els seus principis fonamentals. Drets i deures fonamentals. La seua garantia i suspensió. Els principis rectors de la política social i econòmica.  
8. La Corona. Successió i regència. Les atribucions del reg. El refrendament.  
9. Les Corts Generals. Composició, atribucions i funcionament.  
10. El Govern. Relació entre el Govern i les Corts Generals.  
11. El poder judicial. La función judicial. L'organització judicial. El Consell General del Poder Judicial. El Tribunal Constitucional.  
12. L'administració de l?Estat. La seua organització: òrgans centrals i òrgans perifèries.  
13. L'administració local. Nocions i concepte general. El municipi. Les agrupacions de municipis distintes de la província. La província.  
14. Les comunitats autònomes. Organització i competències. Els estatuts d?autonomia.  
15. L'Estatut d?autonomia de la Comunitat Valenciana. Competències. El president de la Generalitat. Les Corts Valencianes. El Govern valencià. El Síndic de Greuges. El Consell Valencià de Cultura. La Sindicatura de Comptes.  
16. Principis generals i organització de la Funció Pública Valenciana. Les classes de personal al servei de la Generalitat.  
17. Accés i provisió de llocs de treball en la Funció Pública Valenciana. Les situacions administratives del personal de la Generalitat Valenciana.  
18. Mobilitat del personal de la Generalitat Valenciana. Especial referència a la Función Pública única. Drets, deures i incompatibilitats dels funcionaris de la Generalitat Valenciana.  
19. Conceptes introductoris: L'interès públic i els fins públics. La protecció dels interessos privats. Drets subjectius i interessos legítims. El concepte d'òrgan administratiu.  
20. L'acte administratiu. Concepte, classes i requisits de l'acte administratiu. El procediment administratiu. La Llei de Procediment Administratiu, principis i caràcters generals.  
21. Les fases del procediment administratiu. Iniciació, ordenació, instrucció i terminació. Nul·litat i anul·labilitat dels actes administratius. La revisió d'ofici.  
22. La justícia administrativa. Els recursos administratius. Concepte i classes. Procediment en via de recurs. Recurs d'alçada. Recurs de reposició. Recursos especials i extraordinaris: súplica i revisió. L'acte acte ferm i figures afins.  
23. L'execució de l'acte administratiu. Concepte i requisits. Els mitjans d'execució forçosa.  
24. La universitat espanyola. Anàlisi de la Llei de Reforma Universitària: règim jurídic, característiques i competències de les universitats.  
25. La universitat com a servei públic. Docència i investigació. El personal docent i investigador: característiques i classes. Incompatibilitats. Universitat i societat, el Consell Social.  
26. Els estudiants universitaris. Accés a la universitat i formes d'ingrés a la universitat espanyola. Permanència en la universitat. Cicles d'estudis universitaris. Especial menció als estudis de tercer cicle.  
27. L'administració universitària. òrgans gestors unipersonals i col·legiats: característiques i competències.  
28. La funció pública universitària. El personal d'administració i serveis: característiques i classes. Organització i competències del personal d'administració i serveis.  
29. La Universitat de València: organització acadèmica i regim econòmic administratiu.  
30. Especials característiques dels òrgans de govern unipersonals i col·legiats de la Universitat de València. El seu personal docent i investigador, els estudiants i el personal d'administració i serveis.  
ANNEX II  
Tribunal titular  
President: el Rector o persona que delegue.   
Vocals:   
- El Gerent o persona que delegue   
- Dos funcionaris del grup D que presten els seus serveis en la Universitat de València, un d'ells nomenat per la comisió del PAS  
- Un representant de l?IVAP  
- Un representant de la Direcció General d'Universitats de la Generalitat Valenciana.  
- Un membre de la Junta de Personal, amb veu i sense vot.  
Tribunal suplent: la mateixa estructura.  
ANNEX III  
Ibercaja, OP, C/ Roger de Llúria, núm. 6   
Ibercaja, Urb. 1, GV Ramón y Cajal, núm. 31   
Ibercaja, Urb. 2, Baró de Carcer, núm. 17   
Ibercaja, Urb. 3, Avinguda del Port, núm. 71   
Ibercaja, Urb. 4, Virgen de la Cabeza, núm. 69   
Ibercaja, Urb. 5, Poeta Al Russafi, núm. 2   
Ibercaja, Mislata, Santa Teresa, núm. 29   
Ibercaja, Port de Sagunt, Avinguda 9 d'octubre, núm. 59  
València, 28 de juliol de 1992.   
El Vice-rector de Professorat:  
J. Ismael Fernández Guerrero.